钦定古今图书集成/明伦汇编/家范典/第113卷 > 顾炎武日知录 > 《应所在典贴良人男女等状》唐·韩愈
## 钦定古今图书集成/明伦汇编/家范典/第113卷 > 顾炎武日知录 > 《应所在典贴良人男女等状》唐·韩愈

应所在典贴良人男女等。

“右，准律不许典贴良人男女，作奴婢驱使。”臣往任袁
州刺史日，检责州界内，得七百三十一人，并是良人
男女，准律计佣折直，一时放免。原其本末，或因水旱
不熟，或因公私债负，遂相典贴，渐以成风。名目虽殊，
奴婢不别，鞭笞役使，至死乃休。既乖律文，实亏政理袁州至小，尚有七百馀人，天下诸州，其数固当不少。
今因大庆，伏乞令有司重举旧章，一皆放免，仍勒长
吏，严加检责。如有隐漏，必重科惩，则四海苍生，孰不
感荷圣德。以前件如前，谨具奏闻，伏听《敕旨》。